DIVINA-COMEDIA-TA-WEB	Tristi se quedèren es dimònis dauant d’aguest ardit, mès fòrça mès eth que n’auec eth tòrt d’eth; per çò que se lancèc ath sòn darrèr cridant: “Ja te tengui” Mès de pòc li servic, pr’amor qu’es sues ales non poderen egalar en velocitat ar espant de Ciampolo: aguest se lancèc ena pega e aqueth cambièc era direccion deth sòn vòl, hènt-se a vier eth pièch entà naut.